OpenLLM-France/wikimedia huggingface dataset:
# Jansen Šťovíček

Saraṇa Bhikkhu (sinhaleg : සරණ භික්ඛු , birmaneg : သရဏဘိက္ခု), Jan Šťovíček e anv laik, bet ganet e 1987 e Pilsen (Republik Tchek), zo ur manac'h (bhikkhu) en theravāda hag ur c'helenner war ar prederi.

## Yaouankiz

Goude bezañ bet dedennet gant an Iliz katolik roman – ar relijion hengounel en e vro – e troas Jan Šťovíček war-du ar voudaegezh. En e oad-krenn e tivizas mont da vhikkhu pa vije en e oad-gour. Goude echu e studioù eil-derez e labouras evel derc'houezour kenwerzh evit an embregerezh United Philips Cable (UPC). E 2008 e nac'has mont d'ur skol-veur er Rouantelezh-Unanet, petra bennak ma kinnigas e dad kellidañ ar studioù-se, ha mont a reas da Sri Lanka. D'ar 5 a viz Mae er bloaz-se end-eeun e voe lakaet da zanvez manac'h. Goude-se e lakaas e anv er Skol-veur voudaat e Sri Lanka, ma veze kelennet e palieg. Evel-henn e krogas Jan Šťovíček e vuhez a emzinac'h.
D'an 19 a viz Mae 2012, goude e studioù manac'h, ez eas an neveziad Šťovíček da Vyanmar. Eno e voe beleget evel bhikkhu d'ar 1añ a viz Gouere ; e Myanmar ivez e voe deroet dezhañ an titl a အရှင်, a.hrang (ashin, "aotrou") .

## Rendael

Ur rendael a voe a-c'houde an doare ma tisplegas Saraṇa Bhikkhu war Facebook savboent ar vinaya, ar reolenn vanac'h, a-zivout implij ar moneiz gant ar venec'h$^,$. Prosez a voe graet dezhañ dirak Poellgor Stadel Pennadurezhioù ar Saṅgha Peogwir e voe kavet e oa an devennadenn er-maez eus tachenn ar Poellgor, e izili a nac'has ma vije boulc'het ar prosez. Un emvod anfurmel a voe aozet ma voe engalvet Saraṇa hag e damaller ; skandalet e voent o-daou. Evit Saraṇa, broudet e voe gant ar Poellgor da genderc'hel da gelenn ar vinaya, hogen dre implijout an daveoù rekis..

## Oberennoù

* Ur geriadur sinhaleg-saozneg-tchekeg
* Ur geriadur birmaneg-saozneg-tchekeg

## Notennoù

* ↑ (en) Krivoshey, Nikita (24 Genver 2016) : 'Benefits of a monastery: Story of Ashin Saraṇa'. Kavet : 28/11/2020.
* ↑ (en) Šťovíček, J. (28 Meurzh 2020) : "Ashin Saraṇa on his spiritual journey from Czech Republic to Myanmar'. Kavet : 28/11/2020.
* ↑ (en) 'The Republic of the Union of Myanmar'. Kavet : 28/11/2020.
* ↑ (en) Betts, P. (1996) : 'Vinaya – Monks and money'. Kavet : 28/11/2020.
* ↑ (en) De Graff, G. (2013) : 'The Buddhist monastic code'. Kavet : 28/11/2020.
* ↑ Shanga : kumuniezh pennoù uhelañ ar voudaegezh.
* ↑ Khetsac. (2019-12-15). «Ngwekuing ra.han:mya:sany De.wa.datthakpang puichui:,» hu. tau:sau: khyakcha.ratau a.hrang Sa.ra.na. wankhamlakhmatthui:ra.. Rankun Khetsac Midiya. https://www.khitthitnews.com/2019/12/%E1%80%84%E1%80%BD%E1%80%B1%E1%80%80%E1%80%AD%E1%80%AF%E1%80%84%E1%80%BA%E1%80%9E%E1%80%B1%E1%80%AC-%E1%80%9B%E1%80%9F%E1%80%94%E1%80%BA%E1%80%B8%E1%80%99%E1%80%BB%E1%80%AC%E1%80%B8%E1%80%9E.html
* ↑ (en) Šťovíček, J. (2012) : 'Sinhálsko–česko–anglický, anglicko–sinhálsko–český, česko–sinhálsko–anglický cestovatelský slovník'. Kavet : 28/11/2020.
* ↑ (en) Šťovíček, J. (2012) : 'Burmese–English–Czech, English–Burmese–Czech, Czech–Burmese–English Students’ Dictionary'. Kavet : 28/11/2020.

## Liammoù diavaez

* Lec'hienn ofisiel
# Andenne

Andenne :
| Banniel | |
| Skoed | |
| Lec’hiadur en Arondisamant Namur hag e Proviñs Namur | |
| Riez | Belgia |
| Kumuniezh | Kumuniezh c'hall |
| Rannvro | Wallonia |
| Proviñs | Namur |
| Arondisamant | Namur |
| ins | 92003 |
| Kumunioù-Kod post | 5300 5300 5300 5300 5300 5300 5300 5300 5300 5300 |
| Kumunioù strollet | Andenne Bonneville Coutisse Landenne Maizeret Namêche Sclayn Seilles Thon-Samson Vezin |
| Kod pellgomz | 085 - 081 |
| Maer | Vincent Sampaoli (Strollad Sokialour) |
| Gorread | 86,17 km² |
| Hed | 05° 06' .." Reter |
| Led | 50° 29' .." Norzh |
| Uhelder | .. m |
| Poblañs hep kontoù doubl | 24 407 (01.01.2006) |
| Stankter | 283 a./km² |
| Lec'hienn | www.andenne.be |
Andenne (Andene e walloneg) a zo ur gêr eus Belgia e Proviñs Namur.

## Istor

* Brezel bed kentañ: fuzuilhet e voe 218 den nannsoudard e miz Eost 1914 gant al Lu alaman.
# Le Teilleul (kumun nevez)

Le Teilleul :
| Ti-gar kozh Barenton - Le Teilleul. ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Avranches |
| Kanton | Le Mortainais |
| Maer Amzer gefridi | Véronique Künkel 2016-2026 |
| Etrekumuniezh | Communauté de communes du Mortainais |
| Poblañsouriezh ||
| Poblañs | 1 779 ann. ([[{{Roadennou/Kemennad faziek : oberier / dic'hortoz./kumuniou|deiziad}}]]) |
| Stankter | 27 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 78 m — brasañ 234 m |
| Gorread | 66,89 km² |
| kemmañ |
Le Teilleul zo ur gumun nevez e departamant Manche e Bro-C'hall.

## Istor
### XXI$^{vet}$ kantved

* Savet eo bet d'ar 1añ a viz Genver 2016 pa voe bodet kumun gozh Le Teilleul gant Ferrières, Heussé, Husson ha Sainte-Marie-du-Bois d'ober ur gumun nevez.

## Monumantoù ha traoù heverk

* Iliz Ferrières.
* Heussé.
* Iliz Sant-Pêr, e Husson.
* Iliz Itron-Varia, e Sainte-Marie-du-Bois.
* Iliz Sant-Padrig, e Le Teilleul.

## Melestradurezh

Roll ar vaered :
| Mare | Mare | Anv | Strollad | Karg |
| 2014 | → bremañ | Véronique Künkel | UMP | |
| N'eo ket anavezet c'hoazh an holl fedoù. |||||

## Gevelliñ

* Saint-Jean (Jerzenez)

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr) Arrêté portant création de la commune nouvelle de LE TEILLEUL
* ↑ Addilennet goude krouidigezh ar gumun nevez:(fr)Véronique Künkel élue maire de la commune nouvelle », Ouest-France, 16 Genver 2016.
# Daniil Kvyat

Daniil Vyacheslavovich Kvyat (Дании́л Вячесла́вович Квят, IPA: [dɐnʲiˈil vʲɪtɕɪˈslavəvʲɪtɕ kvʲat], bet ganet d'ar 26 a viz Ebrel 1994 en Oufa) a zo ur blenier redadegoù kirri a red e Formulenn 1 e 2014. Ezel eus ar Red Bull Drivers Developement eo bet dibabet gant eil skipailh Red Bull Toro Rosso evit redek ganto e 2014 o erlec'hiañ Daniel Ricciardo aet da Red Bull Racing. Kampion GP3 Series 2013 eo.

## Toro Rosso (2014,2016-2017,2019)

En Aostralia, da-geñver Priz Bras digoradur ar c'houlzad, emañ Daniil Kvyat en eizhvet plas. Pa oa bet echuet an 9vet redadeg a-dreñv e genskipailher Jean-Éric Vergne e oa deuet da vezañ, pa oa 19 vloaz, 10 miz ha 18 devezh, ar. Ur poent nevez a oa bet roet gant Kvyat e-pad ar Priz Bras war-lerc'h, e Malaysia. Da-geñver ar Priz Bras kentañ, e Melbourne, emañ Daniil Kvyat e trizekvet plas er renk Elo.

## Red Bull (2015-2016)

Goude e bemp redadeg kentañ gant skipailh Aostria n'en deus Kvyat enskrivet nemet pemp poent ha gounezet en deus pempvet plas er c'hampionad. Echuiñ a reas neuze an navvet plas e Kanada, ha goude-se e-maez ar poentoù en Aostria a-raok ur c’hwec’hvet plas e Breizh-Veur. Aet e oa ar maout gantañ e Priz Bras Hungaria, aet kuit eus ar seizhvet plas, ha dont a reas da vezañ an eil sturier rusian o pignat war ur podiom.

## Alpha Tauri (2020)

Kevezadeg bed ar Formulenn 1 e 2023 :
| Red Bull | Ferrari | Mercedes | Alpine | McLaren | Alfa Romeo | Aston Martin | Haas | AlphaTauri | Williams |
| 33 Verstappen 11 Pérez | 55 Sainz 16 Leclerc | 44 Hamilton 63 Russell | 10 Gasly 31 Ocon | 4 Norris 81 Piastri | 77 Bottas 24 Zhou | 14 Alonso 18 Stroll | 27 Hülkenberg 20 Magnussen | 22 Tsunoda 21 de Vries | 23 Albon 2 Sargeant |

## Notennoù

* ↑ (fr) Stats F1
# Salvatore Cascio

Salvatore Cascio, bet ganet e Palazzo Adriano (Sikilia) d'an 8 a viz Du 1979, zo bet un aktour italian sinema ha skinwel.
Ent yaouank e kemeras perzh er Maurizio Costanzo Show, an talk show kinniget gant Maurizio Costanzo er chadenn skinwel italianek Canale 5. Dibabet e voe gant ar sevener sinema italian Giuseppe Tornatore (1956-) a glaske ur bugel evit derc'hel perzh Totò en e eil hirfilm Nuovo Cinema Paradiso. Berzh bras a reas ar film kement hag an aktourien anezhañ, ma voe paket daou briz — British Academy of Film and Television Arts (BAFTA), Young Artist Award — gant Salvatore Cascio. Ne oa nemet nav bloaz d'an ampoent.
Embannet en devoa e emvuhezskrid — La gloria e la prova — e miz C'hwevrer 2022.

## E filmoù evit ar sinema

* 1988 : Nuovo Cinema Paradiso, sevenet gant Giuseppe Tornatore,
* 1990 : C'era un castello con 40 cani, sevenet gant Duccio Tessari,
* 1990 : Stanno tutti bene, sevenet gant Giuseppe Tornatore,
* 1990 : Diceria dell'untore, sevenet gant Beppe Cino,
* 1991 : The Pope Must Die, sevenet gant Peter Richardson,
* 1992 : Jackpot, sevenet gant Mario Orfini.

## Notennoù ha daveennoù

* ↑ Philippe Noiret (1930-2006) ha Jacques Perrin (1941-2022) en o zouez.
* ↑ (en) Lec'hienn Internet Movie Database (IMDb).
# Erv Kourland

Erv Kourland (lituaneg: Kuršių nerija, rusianeg: Куршская коса, alamaneg: Kurische Nehrung, latveg: Kuršu kāpas) zo ur riblennad douar draezhek enk, dezhi 98 km a hirder, hag a zisparti Loc’h Kourland diouzh ar Mor Baltel. Rannet eo e daou etre Lituania en Norzh ha Rusia (Oblast Kaliningrad) er Su. Liammet eo ouzh ar c’hevandir er Su.
Abaoe ar bloavezh 2000 emañ Erv Kourland a-bezh war roll ar Glad bedel savet gant an UNESCO.
A-wezhoù e vez graet “strizh-douar Kourland” anezhañ (e galleg da skouer). Hogen, ur fazi eo dre ma n’eo ket liammet ouzh an douar dre e zaou du.

## Douaroniezh

En em astenn a ra Erv Kourland eus ledenez Sambia, lec’hiet en Oblast Kaliningrad (bet Königsberg), betek ur strizh-mor enk a-dal da borzh Klaipėda lec’hiet e Lituania, war an douar-bras. Etre 400 m ha 3,8 km a ledander a zo da Erv Kourland diouzh al lec’h.
E-mesk tevennoù brasañ Europa a gaver eno.

## Loened ha struzh

Gwarezet eo an natur gant daou bark broadel eno: hani Kuršiu Nerija, eus tu Lituania, ha hani Kourchskaïa Kossa, eus tu Oblast Kaliningrad.
Kavout a reer enno 338 spesad mellkeineged, 251 spesad evned en o zouesk ha 35 spesad bronneged, kirvi-erc’h, yourc'hed, hoc’hed-gouez, lern, marted ar pin, erminiged, pudasked, avanked ha liñsed peurgetket. Evned-tremeniat a gav repu bep bloaz war an erv.
75% ag ar gwez zo gwez-pin.

## Barregezhioù naturel

Brudet eo Erv Kourland evit ar goularz a gaver war e draezhennoù.
# Gulf Stream

Ar Gulf Stream zo ur froud-mor tomm ha bliv er Meurvor Atlantel hag a grou e Pleg-mor Mec'hiko hag a dremen dre strizh-mor Florida hag a bign a-hed arvor reter Stadoù-Unanet Amerika ; goude-se e cheñch hent hag e ya war-zu biz Europa evel ar froud-mor Norzh Atlantel.
# Timbroù Soudan c'hall

Soudan c'hall a oa anv un drevadenn en Afrika ar C'hornaoueg C'hall, dindan dalc’h Stad Bro-C’hall abaoe dibenn an XIX$^{vet}$ kantved. Heñvel-tre eo tiriad Soudan C'hall ouzh hini Mali a-vremañ. Arabat eo e gemmeskañ gant Stad Soudan, er su da Egipt.
Etre 1894 ha 1902 e veze implijet timbroù savet evit holl drevadennoù Impalaeriezh trevadennel Frañs, da lavaret eo ar rummadoù Alphée Dubois ha Navigation et Commerce gant anv an tiriad e traoñ an timbroù.
A-hed an amzer e voe adframmet melestradurezh an trevadennoù afrikan. Treiñ a reas ar vro da vezañ un tamm eus Senegambia ha Niger, e 1902, a yeas da Senegal-Uhel ha Niger diwezhatoc’h (1904).
E 1920 e tivizas ar Gouanamant gall kendeuziñ an darn vrasañ eus Senegal-Uhel ha Niger dindan an anv Soudan français hag ul lodenn a savas Volta-Uhel ha Niger diouzh an tu all.
An timbr eus 1914 savet evit Senegal-Uhel (ar marc’heger touareg war un dremedal) a voe implijet betek fin ar bloavezhioù 1920. Dreistmoullet e voe gant SOUDAN FRANÇAIS met kavet e vez FRANCAIS war reoù a zo.
Dav e voe gortoz 1931 evit gwelet ur rummad timbroù a-ratozh-kaer evit Soudan C'hall. Skeudenniñ a reont ur vaouez eus ar bobl Fula (anvet « Peulh »), dor kêr Djenne hag ur bageer war ar stêr Niger. Ur rummad 29 zimbr eo, a voe adembannet ul lodenn anezhañ e 1939.
Danvez an timbroù a voe embannet betek 1944 eo ar re a veze kavet e trevadennoù gall all : Diskouezadeg Trevadennel Pariz (1931), Pierre ha Marie Curie (1938), 150vet deiz-ha-bloaz an Dispac'h Gall (1939)...
Enframmet e voe Soudan en Afrika ar C'heheder C'hall e 1944. Dizalc’h e voe Soudan c'hall e 1960 hag adanvet Republik ar Mali.

## Pennadoù kar

* Timbroù Senegal-Uhel ha Niger
* Timbroù Senegambia ha Niger
* Timbroù Mali
# Shahrbani

Shahrbani (perseg: شهربانی, Šahrbānī, 'Police kêr'), eus e anv gwirion Nazmiyeh (perseg: نظمیه, Naẓmīya, 'Servij Urzh'), a oa un nerzh polis gouarnamantel eus Iran gant kefridioù a urzh vat er c'hêrioù. Savet e voe da vare an Dierniezh Qajar, ha kendeuzet e oa bet gant nerzh archerien an hentoù hag ar maezioù ha gant Komiteoù ar Reveulzi Islamek e 1992 a-benn sevel nerzh polis Republik Islamek Iran (Faraja).

## Notennoù ha daveennoù

* ↑ https://www.brandeis.edu/crown/publications/middle-east-briefs/pdfs/101-200/meb120.pdf
* ↑ https://old.asiaplustj.info/en/news/world/20230717/irans-morality-police-resume-headscarf-patrols
# MAT 49

Ar MAT 49, anvet en ur mod ofisiel Pistolet mitrailleur de 9 mm Modèle 1949 en arme c’hall, zo ur bistolenn-vindrailher ijinet e Bro-C’hall goude an Eil Brezel-bed hag implijet eno betek ar bloavezhioù 1990.

## Deskrivadur

Un arm simpl da broduiñ ha marc'hadmat e oa ar MAT 49. Gellet a ra tennañ e mod aotomatek nemetken. Kambret eo evit kartouchennoù 9 mm Parabellum. Savet e oa bet evit kemer an nebeutañ ar gwellañ a blas : he lamm koulz ha puñs he c'harger a c'hall bezañ pleget a-hed he c'hanol hag he boestad-kulasenn. Soñjet e oa bet an arm evit bezañ gwarezet diouzh al loustoni a c'hallje mont e-barzh. Uhel eo endalc'h he c'harger 32 gartouchenn a-drugarez d'e ziv golonenn, met kizidik eo ouzh al loustoni, hag ur c'harger 20 kartouchenn en ur golonenn a voe savet evit gellet implijout an arm en endroioù enne traezh evel an dezerzhioù.
Stummoù disheñvel a voe savet, en o zouez ar MAT Mle 54 SB dezhi ul lamm-koad, pe ar MAT 49/54 dezhi ul lamm-koad hag un eil draen evit gellet tennañ tenn-ha-tenn.

## Istor

Goude fin an Eil Brezel-bed e oa pourvezet an arme c'hall gant pistolennoù-mindrailher diamzeriet o munisionoù, evel ar MAS 38 gall kambret e 7,65 mm Long, pe gant armoù a bep seurt deuet eus stokoù stadunanat, saoz pe alaman. E 1944 e voe divizet boulc'hañ ur programm reneveziñ an armoù. Ar c'halibr 9 mm Parabellum, galloudusoc'h hag aesoc'h da gavout evit ar 7,65 mm Long, a voe dibabet evit ar bistolenn hag ar bistolenn-vindrailher a oa da vezañ ijinet.
Labouradegoù-stad Saint-Étienne, Tulle ha Châtellerault a ginnigas tri fimpatrom pistolenn-vindrailher disheñvel : mont a reas ar maout gant ar MAT, ha goude un nebeud gwelladennoù e voe lakaet da arm standart e miz Even 1949 ha lesanvet MAT 49 en arme. Implijet e voe en holl vrezelioù kaset gant Frañs e-pad 50 vloaz, en o zouez reoù Indez-Sina hag Aljeria. Hervez e oa un arm solut ha fiziapl, hag a blije d'ar soudarded. Servijout a reas ivez etre daouarn ar polis pe ar valtouterien c'hall, hag e armeoù meur a vro all.

## Levrlennadur

* (en) GUILLOU Luc, The MAT-49 Submachine Gun: And Preceding French Submachine Gun Designs, Including the MAS-35, ‎ Schiffer Publishing Ltd, 2022, 80 p., ISBN 9780764362927

## Daveennoù

* 1 2 3 4 5 (fr) Le pistolet mitrailleur de 9 mm modèle 1949, war Armes Françaises (lennet d'an 18/09/2024)
* ↑ (fr) MAT 49 war Arme et Passion (lennet d'an 18/09/2024)
* 1 2 (fr) Mc NAB Chris, Armes à feu Encyclopédie visuelle, L'Imprévu, 2024, p. 222
* ↑ (fr) MAT Mle 1954 SB war Arme et Passion (lennet d'an 18/09/2024)
* ↑ (fr) MAT 49/54 war Arme et Passion (lennet d'an 18/09/2024)
# Gwallreuz naturel

Ur Gwallreuz naturel a vez graet eus ur gwallzarvoud gant abegoù naturel ha gant un disoc'h fall evit kevredigezhioù denel. Meur a zoare gwallzarvoudoù naturel a zo evel diruilhadoù, sec'hor, krenoù-douar, dour-beuz, amzer c'hor, riskloù douar, kelc'hwidennoù trovanel, tanoù-gwall pe dislonkadennoù menezioù-tan. Ouzhpenn ar re-se e c'hall bezañ ivez eus korventennoù erc'h, korventennoù traezh, korventennoù tan, grizilh, riell, dolinoù, arnev, avelioù-tro ha tsunamioù. Ur gwallreuz naturel a c'hell bezañ abeg da zistrujoù savadurioù denel betek kolloù buhez. Abeg e c'hell bezañ ivez da golloù ekonomikel, liammet ouzh braster ar gwallreuz. An distrujoù ha disoc'hoù fall a vez liammet gant penaos eo prientet an dud da dalañ ouzh gwallreuzioù, pegen solut eo ar savadurioù, hentoù ha frammoù all (pontoù...) el lec'hioù tizhet. Lod skiantourien a embann e vefe mat paouez da implij an droienn "gwalldaol/gwallreuz naturel". Gwelloc'h e vije hervezo ober gant an doare simpl "gwallreuz". Ne vije nemet ouzhpennañ mammenn ar gwallreuz. Ur gwallreuz a erru pa vez un ober naturel dreistordinal (a-wechoù gant un orin denel kemmesket) o tizhout ur gumuniezh denel. An disoc'hoù hag ar c'hrevusted anezho zo liammet ouzh ledander an darvoud ha kizidigezh ar c'hevredigezhioù tapet.

## Dielfennadenn

Gwallreuz naturel a vez graet eus un darvoud gant ur skog uhel war ur gevredigezh pe ur gumuniezh denel goude un taol-fall gant un abeg naturel.
# Julie Delpy

Julie Delpy , ganet d'an 21 a viz Kerzu 1969, zo un aktourez, senarioourez ha filmaozerez gall-stadunanat. Studiet he deus ar filmaozañ e Skol-veur New York er rann Tisch School of the Arts ha filmaozet, skrivet pe c'hoariet he deus en un 30 film bennak, evel Europa Europa (1990), Voyager (1991), Trois Couleurs : Blanc (1993), an drilogiezh Before (1995, 2004, 2013), An American Werewolf in Paris (1997), ha 2 Days in Paris (2007).
Lakaet eo bet he anv evit tri friz César, daou Online Film Critics Society Awards, ha daou Academy Awards. Dilojet eo da Stadoù-Unanet Amerika e 1990 ha deuet eo da vezañ Stadunanadez e 2001.
He film Les Barbares embannet e 2024, a gont istor ur familh repuidi sirian oc'h erruout e Pempont e-serr repuidi Ukrainat. Tud ar vro n'int ket gwall laouen gant kement-se rak estrengasourien int. Ar film n'eo ket bet degemeret mat-tre rak gwelet eo evel ul ludresadenn drouk eus tud ar maezioù, dreist-holl ar Vretoned

## Liammoù diavaez

* Julie Delpy war IMDb

## Notennoù ha daveennoù

* ↑ https://www.liberation.fr/culture/cinema/dans-les-barbares-julie-delpy-tend-le-breton-pour-se-faire-battre-20240917_NKEW6BTGWRAHFIWSMBFHOUNWPY/
* ↑ https://www.lesinrocks.com/cinema/les-barbares-julie-delpy-nous-sert-une-comedie-politique-condescendante-et-consternante-629222-16-09-2024/
* ↑ https://www.la-croix.com/culture/les-barbares-une-comedie-sans-nuances-sur-l-accueil-des-refugies-20240917
# Thèreval

Thèreval :
| Leurgêr-kreiz, en Hébécrevon. ||
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Saint-Lô-1 |
| Kod kumun | 50239 |
| Kod post | 50180 |
| Maer Amzer gefridi | Gilles Quinquenel 2016-2026 |
| Etrekumuniezh | Saint-Lô Agglo |
| Poblañsouriezh ||
| Poblañs | 1 793 ann. (2020) |
| Stankter | 63 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 7 m — brasañ 112 m |
| Gorread | 28,39 km² |
| kemmañ |
Thèreval a zo ur gumun e departamant Manche e Bro-C'hall.

## Istor
### XXI$^{vet}$ kantved

* E 2016 e voe bodet kumunioù La Chapelle-en-Juger hag Hébécrevon d'ober kumun nevez Thèreval.

## Notennoù ha daveoù

* ↑ Roadennoù ofisiel e lec'hienn an EBSSA
# Tirepied-sur-Sée

Tirepied-sur-Sée :
| Iliz katolik Tirepied. ||
| Bro | Normandi Avranchin |
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Avranches |
| Kanton | Isigny-le-Buat |
| Kod kumun | 50597 |
| Maer Amzer gefridi | Thierry Lemoine 2020-2026 |
| Etrekumuniezh | Communauté de communes Avranches - Mont-Saint-Michel |
| Poblañsouriezh ||
| Poblañs | 953 ann. (2020) |
| Stankter | 42 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 8 m — brasañ 149 m |
| Gorread | 22,55 km² |
| kemmañ |
Tirepied-sur-Sée zo ur gumun e departamant Manche e Bro-C'hall.

## Douaroniezh

* Ar Sée a ra ar vevenn etre kumunioù kozh Tirepied, a-gleiz, ha La Gohannière, a-zehou.
* War lez ar stêr Sée emañ Tirepied-sur-Sée.

## Istor
### XXI$^{vet}$ kantved

* D'ar 1añ a viz Genver 2019 eo bet kendeuzet kumunioù La Gohannière ha Tirepied er gumun nevez anvet Tirepied-sur-Sée.

## Melestradurezh

Roll maered ar gumun :
| Mare | Mare | Anv | Strollad | Karg |
| Genver 2019 | → bremañ | Thierry Lemoine | | |
| N'eo ket anavezet c'hoazh an holl fedoù. |||||

## Notennoù ha dave

* ↑ Roadennoù ofisiel e lec'hienn an EBSSA
# Tourlaville

Tourlaville a oa ur gumun e departamant Manche, e Normandi. Abaoe ar c'hentañ a viz Genver 2016 ez eo ul lodenn eus kumun nevez Cherbourg-en-Cotentin.
# Tchador

An tchador (perseg : چادر chādar) zo ur pennwisk, anezhañ un tamm danvez bras, prennet pe dalc'het dindan ar groñj, douget gant ar merc'hed en Iran, Afghanistan ha Pakistan en ur mod istorel, hag hiziv gant lod eus ar muzulmanezed e kêr evel war ar maez e broioù all eus Kreizazia.

## Daveennoù

* ↑ (en) CLOTHING ii. In the Median and Achaemenid periods, Encyclopædia Iranica (lennet d'ar 15/10/2024)
# Ingria

Ur vro istorel eus Norzh-Europa eo Ingria (Finneg: Inkeri pe Inkerinmaa, Rusianeg: Ижора / Ijora pe Ингерманландия / Ingermanlandiya pe Ингрия / Ingriya, Svedeg: Ingermanland, Estoneg: Ingeri pe Ingerimaa). Lec'hiet eo e Rusia dreist-holl hiziv. Enderc'hel a ra ur rannvro en em astenn a-hed ar stêr Neva etre Pleg-mor Finland, ar Stêr Narva ha Lenn Peipsi war-du ar c'hornôg, ha Lenn Ladoga hag ur gompezenn c'heuniek war-du ar su. An harzoù hengounel gant Karelia Finnek a heulie ar stêr Setra war-du ar gwalarn e Strizh-Douar Karelia. Gant pobloù finnek e oa bet poblet Ingria da gentañ - Izhoriz, Voted ha diwezhatoc'h Finniz Ingria hag Estoniz - met peurrusianekaet e oa bet er bloavezhioù 1930.
Reizhkredennek eo pobloù orin ar vro - ar voted hag an izhoriz - met goude an aloubadeg svedek e teuas Finniz Ingria, luterianed anezho, da vezañ ar re niverusañ. Ingria n'eo ket bet ur stad biskoazh, nemet e 1920 pa voe savet republik Ingria an Norzh hag hec'h annezidi ne furment ket ur vroad daoust ma oa anavezet o broadelezh gant an Unvaniezh Soviedel. Aet eo hogozik da get pobloù-orin ar vro asambles gant o yezhoù na vezont mui komzet nemet gant un nebeud tud kozh.

## Pennad kar

* Brezel Ingria

## Notennoù ha daveoù

* ↑ Diazezed war Räikkönen, Erkki. Heimokirja. Helsinki: Otava, 1924.
# Voteg

Ur yezh finnek-ougrek eo ar voteg komzet gant nebeutoc'h eget 20 den kozh (2005) e div gêriadenn vihan eus Ingria (Krakolye ha Luzhitsy) e bann Kingisepp e Rusia. Tost-tre eo ouzh estoneg.
War zigresk ez ae ar yezh er XIX$^{vet}$ kantved dija dindan wask ar rusianeg - na oa nemet 1 000 komzer goude ar Brezel-bed Kentañ - met buanoc'h ez eas e ziskar dindan ren an Unvaniezh Soviedel pa zigreskas poblañs ar Voted a 90% etre 1926 ha 1959. Meur a rannyezh a oa :
* Kornôg
* Reter
* Kukkusi
* Kreevin (e Latvia)
Aet eo rannyezh Kreevin da get en XIX$^{vet}$ kantved hag hini ar reter er bloavezhioù 1960.

## Doare skrivañ

N'he deus ar voteg doare-skrivañ ofisiel ebet, met bez' ez eus meur a zoare-skrivañ nann-ofisiel. Reoù 'zo a implij al lizherenneg kirillek, tra ma ra reoù arall gant ul lizherenneg latin heñvel a-walc'h ouzh re ar yezhoù baltek-finnek arall.

## Gwelet ivez

* Voted

## Liammoù diavaez

* Voteg
* Votia
# Nouvelle route du Littoral

Hent nevez an Arvor, e galleg Nouvelle route du Littoral berraet en NRL zo un hent-tizh er Réunion, departamant tramor gall e mervent ar Meurvor Indian. Savet eo gant un hollad karrbontoù ha savennoù karr-tan, ha gounezet eo bet war ar mor evit un hollad daouzek kilometr, evit liammañ Saint-Denis ha La Possession, e-lec'h an hent kozh arvorel, re gizidik d'ar gwallreuzioù naturel evel riskloù-douar an tornaod hag ar gwagennoù, dreist-holl pa vez kelc'hwidennoù trovanel. Pa vo echuet an hent nevez e vezo ul lodenn eus an hent broadel 1.
Kudennoù lies a zo gant ar steuñv, dreist-holl reoù teknikel met ivez kudennoù ekologel hag arc'hantaouiñ, ha betek kudennoù justis gant un enklask evit gouzout hag-eñ ez eus bet trucherezh a-fed choaz an embregerezhioù sevel, hag ivez adalek 2024 evit gouzout piv a rank paeañ an daleoù a zo gant ar chanter.

## Notennoù ha daveennoù

* ↑ https://www.ouest-france.fr/region-la-reunion/nouvelle-route-du-littoral-a-la-reunion-les-constructeurs-reclament-971-millions-a-la-region-67923516-75b8-11ef-a1b1-27949002d4f5